48 SÁNTHA L, 



az adatokat továbbiakkal egészítette ki. A virágos növényeket ille- 

 tőleg nem is olyan ismeretlen terület ma már Tolna megye, mint 

 azt B a r t a 1 dolgozatából sejteni lehetne, csak Holló s-nak már 

 előbb említett és később a Magyar Botanikai Lapokban megjelent 

 közleményei is eléggé igazolják ezt. Hollós ügyszeretetéből Tolna 

 vármegye gombaflórája is mind ismertebb lesz, szerény dolgoza- 

 tommal néhány adattal óhajtok járulni a megye flórájához a bota- 

 nikusok legmostohább csemetéinek a zuzmóknak sorából. 



Az utóbbi egy-két év nyári hónapjában néhány napot mindig 

 a tolnamegyei Tevel községben töltöttem és mennyire körülmé- 

 nyeim engedték, a község környékén gyűjtögettem zuzmókat. Kuta- 

 tásaim színhelye a Kapós és Sió által körülfolyt terület 300 m. 

 magasságot sehol el nem érő dombvidék, melyet egyes nagyobb 

 völgyek több részre tagolnak. Eleinte csak a községben és köz- 

 vetlen környékén gyűjtöttem és csak később terjesztettem ki sétái- 

 mat messzebb, körülbelül 8 — 10 km.-nyi körzetben. A bejárt terület 

 lichenológiai szempontból nem valami változatos. Az egész környék 

 úgyszólván tiszta lősz, a gazdagabb zuzuióflóra kialakulásához szük- 

 séges köves, sziklás területek hiányzanak, úgy hogy a tulajdon- 

 képeni zuzmóflórát csak a kéreglakó-zuzmók szolgáltatják. A lősz- 

 talajon az utak és vízmosások meredek falain Thrombium-, Dermato- 

 carpon-, Endocarpon-, Heppia- és néhány _Bac*ííia-fajt találtam. 

 Az országutak mentén ültetett Morus- és Robinia-íékon a leg- 

 közönségesebb fajok ismétlődnek, alig hoz egy-egy ritkább Artho- 

 pyrenia, Lecanora vagy Parmelia némi változatosságot. Kirándulá- 

 saim főbb irányai voltak Tevel kiindulóponttal : Kovácsi, Nagy- 

 vejke, Závod, Lengyel, Murga, Hőgyósz. Egyetlen nagyobb ered- 

 ménnyel bíztató helynek ígérkezett a Lengyel és Mucsi közt 

 elterülő nagy erdő, mely hatalmas tölgy- és bükkfáival tényleg 

 alkalmas terület volt zuzmóknak. Bár tényleg szép zuzmóflórát 

 mutatott, a talajon élő zuzmók, mint a Cladonia-k és Peltigera-k 

 azonban nagyon gyér számmal voltak képviselve. Ugyancsak szép 

 számú legkülönbözőbb zuzmót találtam a Lengyel és Závod közti 

 országút mentén ültetett Tüiork kérgén, talán épen az erdő közel- 

 sége révén. A két helytől eltekintve azonban, aránylag szegény a 

 zuzmóflóra. A kövön élő zuzmókat csak a temetők sírkövein, háztető- 

 cserepeken élő Lecideor, Lecanora-, Caloplaca-, Buellia- és Parmelia- 

 génuszok képviselik. Természetes, hogy végignéztem a kerítések 

 deszkáit, léceit is, szóval iparkodtam a kis területen aránylag alapos 

 munkát végezni, mégis mintegy 405 adat alapján alig 110 fajt és 

 33 varietást sikerült összeszednem. Ezek közt 2 új fajt és két új 

 varietást találtam. 



Az új fajok revideálására Zahlbruckner Sándor urat 

 a wieni Naturhist. Museum igazgatóját kértem meg, aki kedves 

 sorokban tett eleget kérésemnek, szíves fáradozásáért ezúton is hálás 

 köszönetemet fejezem ki. 



Gryüjtéseimet, amint újra módomban lesz, folytatni akarom. 

 Szép eredménnyel bíztatnak a te véli temető öreg sírkövei és kor- 



